ຍານສຳ​ຫຼວດ ດາວຫາງ ຂອງ​ຢູ​ໂຣບ ຈະເລີ້ມ ເຮັດວຽກອີກ (ວີດີໂອ)
ຫຼັງຈາກໂຄຈອນ ໃນອະວະກາດ ມາ 10 ປີ ຍານສຳຫຼວດ Rosetta ຈະເລີ້ມເຮັດວຽກຄືນໃໝ່ ແລະຈະສົ່ງຂໍ້ມູນ ລົງມາສູ່ພື້ນດິນ.
ອົງການອະວະກາດຢູໂຣບ ກ່າວວ່າ ຍານສຳຫຼວດອະວະກາດ ທີ່ໄລ່ຕາມດາວຫາງ ຂອງຕົນ ຈະເລີ້ມເຮັດວຽກຄືນໃນວັນຈັນ ມື້ນີ້ ແລະຈະເລີ້ມສົ່ງຂໍ້ມູນລົງມາສູ່ພື້ນດິນ ຫຼັງຈາກບໍ່ເຮັດວຽກ ມາໄດ້ 3 ປີ ຫຼັງຈາກໄດ້ໂຄຈອນຢູ່ໃນອະວະກາດ ມາເປັນເວລາ 10 ປີ ຍານ ສຳຫຼວດ Rosetta ຈະເລີ້ມເຮັດວຽກຄືນໃໝ່ ແລະຈະສົ່ງຂໍ້ມູນ ລົງມາສູ່ພື້ນດິນ ຄາດວ່າ ຍານດັ່ງກ່າວຈະເລີ້ມປະຕິບັດງານຄືນ ເວລາ 10:00 ໂມງຕາມເວລາສາກົນ ຄືປະມານ 2 ຊົ່ວໂມງ 50 ນາທີ ຜ່ານມານີ້ ແຕ່ເນື່ອງຈາກວ່າ ມັນຈະໃຊ້ເວລາຫຼາຍຊົ່ວໂມງ ເພື່ອອຸ່ນເຄື່ອງ ແລະຂໍ້ມູນຈະຕ້ອງເດີນທາງ 800 ລ້ານກິໂລແມັດ ຈຶ່ງຈະມາເຖິງພື້ນດິນ ອົງການອະວະກາດຢູໂຣບ ຈຶ່ງບໍ່ຄາດວ່າຈະໄດ້ຮັບຂໍ້ມູນ ຈົນກ່ວາຕອນແລງມື້ນີ້ ຍານ Rosetta ຈະໄປພົບກັບດາວຫາງ ໃນອີກບໍ່ເທົ່າໃດເດືອນຂ້າງໜ້ານີ້ ແລະຈະຖິ້ມ ອຸບປະກອນລົງໃສ່ພື້ນໜ້າຂອງດາວຫາງ ທີ່ປົກຄຸມດ້ວຍນ້ຳກ້ອນນັ້ນ ໃນເດືອນພະຈິກ